
 “Narva suveniir 2006” konkursi läbiviimise tingimused
1. Asjaolud ja menetluse käik

Konkursi eesmärk on mitmekesistada Narva linna tutvustavate ning piirkonna mainet kujundavate suveniiride valikut. Konkursile oodatakse suveniire, mis rõhutavad piirkonna omapära, on huvitavad, silmatorkavad, esteetilised ning mille tootmine on teostatav.

Suveniirid on piirkonda hästi iseloomustavad, külastaja tähelepanu köitvad ja ligitõmbavad, atraktiivsed, neid soovitakse osta ja nad jäävad Narvat meenutama ja kutsuvad turisti siia tagasi. Suveniirid on mõeldud nii lähedalt (Eestist) ja kaugemalt saabunud inimestele ning neis peab olema nii originaalsus kui isikupärasus (sh pakend, etikett), seotus piirkonna ajaloo, kultuuri, traditsioonide või legendidega. 
2. Õiguslikud alused

Kohaliku omavalitsuse korralduse seaduse §30 lõike punkti 3 kohaselt kuulub antud küsimuse otsustamine Linnavalitsuse pädevusse.

3. Korraldus

3.1.  Kinnitada «Narva suveniir 2006» konkursi läbiviimise tingimused:

Konkursi “Narva suveniir 2006” läbiviimise

tingimused

I. Konkursi eesmärk 

1.1.
Konkursi eesmärk on mitmekesistada Narva linna tutvustavate ning piirkonna mainet kujundavate suveniiride valikut.

1.2.
Konkursile oodatakse suveniire (edaspidi töö), mis rõhutavad piirkonna omapära, on huvitavad, silmatorkavad, esteetilised ning mille tootmine on teostatav. 

II. Üldtingimused

2.1.
  Konkursi korraldaja on Narva Linna Arenduse ja Ökonoomika Amet.

2.2.
Konkurss on avalik ja sellel võivad osaleda kõik füüsilised ja juriidilised isikud, v.a hindamiskomisjoni liikmed. 

2.3.   Konkursile tuleb esitada töö kohta alljärgnevad materjalid:


2.3.1.
töö originaalformaadis valmistehtuna ühes eksemplaris; 

2.3.2.
töö kirjeldus. Samuti info töö valmistamise (tehnoloogia ja materjalid) ning turustuskanalite kohta töö; 

2.3.3.
omahinna maksumuse kalkulatsioon. 

2.4. Konkursile esitatud tööd, mis ei vasta punkti 2.3. nõuetele, ei kuulu hindamiskomisjoni poolthindamisele.

2.5  Narva Linnavalitsus jätab endale õiguse kasutada võidu saavutanud tööd nende tootmise eesmärgil edaspidi.
III. Tööde esitamine ja avamine

3.1. Tööde esitamise aeg on alates 01.november kuni 30. november 2006.
3.2. Töid võtab vastu Narva Linna Arenduse ja Ökonoomika Amet aadressil Peetri plats 3-7
       20308, Narva tööpäevadel kell 08.00-12.00, 13.00-16.00.

3.3. Töö kättesaamise kohta väljastab konkursi korraldaja tõendi, millele on märgitud töö kätte

       saamise kuupäev ja kellaaeg.

3.4.  Töö ja selle juurde kuuluvad materjalid peavad olema esitatud kinnises pakendis, millel
       on märge “Narva suveniir 2006” ja töö märgusõna.
3.4.1. Pakendis peavad olema eraldi kinnises ümbrikus autori nimi, aadress ja                                                  kontaktandmed (telefon, e-post) ning allkirjaga kinnitatud sooviavaldus osaleda nimetatud konkursil ja nõusolek konkursi tingimustega. Sellele ümbrikule peab olema kirjutatud "Kontakt" ja töö märgusõna.
3.5. Töid hindab komisjon, mille koosseisu kuuluvad: 

Esimees:
Tarmo Tammiste, Narva linnapea

Liikmed:
Sofja Homjakova, Narva abilinnapea;

Ants Liimets, linnasekretär;

Vadim Orlov, linnapea konsultant arengu- ja projektide küsimustes; 

Anne Hallik, Narva Linnavalitsuse Arhitektuuri- ja Linnaplaneerimise Ameti peaarhitekt;

Georgi Ignatov, Narva Linna Arenduse ja Ökonoomika Ameti direktor;

Allen Allet,  EAS-i Jõhvi esinduse ettevõtluse konsultant.

Sekretär:
Karin Uustallo, Narva Linna Arenduse ja Ökonoomika Ameti sekretär.

3.6. Tööde hindamisel võetakse aluseks järgmised kriteeriumid:

3.6.1.    seotus piirkonna ajaloo, kultuuri, traditsioonide ja legendidega;

3.6.2.
isikupärasus ja originaalsus (sh pakend, etikett);

3.6.3.
praktiline väärtus;

3.6.4.
kvaliteetne teostus;

3.6.5. atraktiivsus;

3.6.6. tootmine ja teostatavus.

3.7. Saabunud konkursitööd avatakse esimesel komisjoni koosolekul, mis toimub hiljemalt 15 tööpäeva jooksul pärast konkursitööde esitamise tähtpäeva. Avamisel koostatakse tööde avamise protokoll, milles fikseeritakse esitatud tööde arv, saabumise järjekorranumbrile vastav märgusõna ning märgusõnale vastav töökoosseis.
3.8. Komisjon otsustab, milline konkursitöö tunnistatakse vastavaks konkursi tingimustele. Konkursitöid ei hinnata, kui konkursitöö ei ole esitatud tähtajaks, ei vasta nõutud mahule ja vormile või osavõtja poolt on rikutud anonüümsusenõuet.
3.9. Komisjoni koosoleku kohta koostatakse tööprotokoll. 

3.10. Hindamine toimub kahes etapis:

3.10.1. Esimeses etapis valib komisjon välja kuni 10 tööd, mis vastavad kõige enam konkursi tingimuste punktis 3.6. toodud kriteeriumidele; teises etapis valib komisjon välja ühe töö, mis tunnistatakse võidu saavutanud tööks.

3.10.2. Otsustamisel omavad hääleõigust komisjoni esimees ja liikmed. Otsuse vastuvõtmiseks vajalik kvoorum on 1/2 komisjoni liikmete arvust.
3.10.3. Komisjonil on õigus vastava tasemega konkursitööde puudumisel tunnistada konkurss nurjunuks ning jätta punktis 4.4. nimetatud auhinnaks ettenähtud summa välja andmata.
3.11. Komisjoni töö loetakse lõpetatuks pärast võidutöö lihthäälteenamusega väljaselgitamist ja selle otsuse fikseerimist märgusõnaliselt lõpp-protokollis. Vajadusel esitatakse märkused võidutöö edasise täiendamise vajalikkuse kohta ja edasise tegevuse põhimõtted.
3.12. Konkurssi korraldaja avalikustab võitnud töö märgusõna Narva veebilehel www.narva.ee hiljemalt 5 tööpäeva jooksul pärast konkursi komisjoni töö lõpetamist.
3.13. Võidutöö märgusõnale vastava ümbriku avamine autori väljaselgitamiseks toimub avalikul istungil. Vähemalt üks nädal enne avalikku istungit teatatakse Narva veebilehel www.narva.ee avaliku istungi täpne läbiviimise koht ja kellaaeg.  

3.14. Konkursi tulemused kinnitab Narva Linnavalitsus hiljemalt 20 tööpäeva jooksul pärast avalikul istungil toimunud autori väljaselgitamist.
3.15.   Kõik tööd ja muud konkursile esitatud materjalid võib töö esitaja tagasi saada Narva   Linna Arenduse ja Ökonoomika Ametist punktis 3.3. nimetatud tõendi esitamisel.

3.16. Konkursil osalemisega seotud kulutusi konkursi korraldaja ei hüvita.

IV. Tunnustamine ja auhinnad

4.1. Auhinna võitnud isikul on õigus kasutada oma auhinnatud töö reklaamis märget “Narva suveniir 2006”. 

4.2.  Konkursi korraldaja võib esimeses hindamise etapis väljavalitud tööde seast valida töö, mille      kokkuleppelise tiraaži ta ostab linna kingitusteks Narva tutvustamise eesmärgil.
4.3.  Konkursi korraldaja korraldab esimeses hindamise etapis väljavalitud tööde avaliku    eksponeerimise koos viitega autorile Narva Kunstigaleriis (Vestervalli tn. 21, 20306 Narva).
4.4.  Hindamise teises etapis väljavalitud töö tunnustatakse auhinnaga 15 000 EEK.

4.5. Auhind sisaldab kõiki Eesti Vabariigi seadusega ettenähtud makse. 

4.6. Auhind makstakse välja hiljemalt 10 tööpäeva jooksul pärast konkursi tulemuste kinnitamist Narva Linnavalitsuse poolt. Auhinda maksab välja konkursi korraldaja. 
V. Muu 

5.1. Konkursi tingimused on kättesaadavad Narva Linna Arenduse ja Ökonoomika Ametis


(Peetri plats 3 -7, 20308 Narva). Lisainformatsiooni konkursi tingimuste kohta on


võimalik saada Narva Linna Arenduse ja Ökonoomika Ametist tööpäevadel kell 08.00-12.00, 13.00-17.00, esmaspäeval 08.00-12.00, 13.00-18.00, reedel kell 08.00-12.00, 13.00-16.00 Kontaktisik: Katrin Liblik, tel. 35 99087, e-post katrin.liblik@narva.ee .
3.2. Kuulutada välja konkurss “Narva Suveniir 2006” 01.11.2006.

3.3.  Volitada Narva Linna Arenduse ja Ökonoomika Ametit korraldada ja läbi viia konkurss “Narva Suveniir 2006”.

4. Korralduse vaidlustamine 

Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

5. Rakendussätted

Käesolev korraldus jõustub seadusega sätestatud korras.

Tarmo Tammiste

Linnapea                                                                                 Ants Liimets 







                        Linnasekretär

